මෙවර ශිෂ්‍යත්ව විභාගය සඳහා පෙනී සිටි අයදුම්කරුවන් සංඛ්‍යාව තුන්ලක්ෂ 55,326ක්.අද (05) පැවැත්වුණු පහ ශ්‍රේණිය ශිෂ්‍යත්ව විභාගයේ ප්‍රශ්ණපත්‍ර ළඟ තබාගැනීම, විකිණීම, මුද්‍රණය කිරීම හෝ අන්තර්ජාලය ඔස්සේ ප්‍රසිද්ධ කිරීම සිදුකළහොත් ඊට එරෙහිව නීතිමය ක්‍රියාමාර්ග ගන්නා බවයි විභාග කොමසාරිස් ජනරාල්වරයා සඳහන් කළේ.එමෙන්ම ශිෂ්‍යත්ව විභාග ප්‍රශ්න පත්‍රයට පිළිතුරු ලියූ ආකාරය හෝ විභාගය පිළිබදව සිසුන්ගෙන් අනවශ්‍ය විමසීම් සහ බලපෑම් සිදුනොකරන ලෙස තමන් දෙමව්පියන්ගෙන් ඉල්ලා සිටින බව අධ්‍යාපන අමාත්‍ය අකිල විරාජ් කාරියවසම් නිවේදනයක් නිකුත් කරමින් ප්‍රකාශ කළා.මේ අතර, විවිධ බාධක මධ්‍යයේ 5 ශ්‍රේණිය ශිෂ්‍යත්ව විභාගයට සිසුන් පෙනී සිටි අවස්ථා කිහිපයක් සම්බන්ධයෙන් හිරු ප්‍රවෘත්ති අංශයට වාර්තා වුණා.